stanford-oval/wikipedia huggingface dataset:
Dnipron alueen Ilja Metšnikovin kliininen sairaala

| Dnipron alueen Ilja Metšnikovin kliininen sairaala |
| --- | --- |
 Metšnykovin kliinisen sairaalan vanhan osan julkisivua.
Sijainti
Osoite:  ploštša Soborna 14, 49005 Dnipro
Koordinaatit:  48.4538°N, 35.0694°E
Organisaatio
Alue:  Dnipropetrovskin alue, Ukraina
Tyyppi:  Kliininen aluesairaala (keskussairaala)
Historia
Perustettu:  1798
Linkki
Kotisivut:  Sairaalan kotisivu (ukrainaksi)
Metšnikovin sairaala (ukr. Лікарня Мечникова, Likarnja Metšnykova), tai täsmällisemmin Dnipron alueen I. I. Metšnikovin kliininen sairaala (ukr. Дніпропетровська обласна клінічна лікарня імені І. І. Мечникова, Dnipropetrovska oblastna klinitšna likarnja imeni I. I. Metšnykova), on Dnipron suurkaupungissa Ukrainassa toimiva keskeinen sairaala. Vuonna 1798 perustettu suursairaala on nimetty Ukrainassa, Harkovan lähellä syntyneen immunologi, nobelisti Ilja Metšnikovin mukaan. Sairaala sijaitsee Dnipron kantakaupungin itäosassa Kirkkopiirissä.
Metšnikovin sairaala noin kolmen miljoonan asukkaan Dnipropetrovskin alueen johtava traumasairaala. Vuonna 2019 arvioitiin, että vuosittain sairaala hoiti yli 40 000 potilasta, siellä tehtiin yli 17 000 leikkausta vaatinutta toimenpidettä, ja sairaalassa vierailee 300 000 asiakasta. Sairaalassa oli töissä lähes 2 200 ihmistä, mukaan luettuna 400 lääkäriä ja 750 muuta lääketieteen ammattilaista. Vuotta 2019 edeltävien viiden vuoden aikana sairaala oli pelastanut yli 2 500 ukrainalaisen sotilasta; sairaalan päiväohjelmaan kuului konfliktissa haavoittuneiden hoito. Venäjän hyökkäyssodan (2022–) seurauksena suursairaalan merkitys sodassa haavottuneiden potilaiden hoidossa muodostui aiempaa tärkeämmäksi. Hyökkäyssodan alun (24.2.2022) ja kesäkuuhun 2024 välillä sairaalaan oli tuotu hoidettavaksi jo noin 29 000 haavoittunutta, luokkaa 50 potilasta päivässä. Hoidettavaksi tuoduista sotilaista jopa 82 prosenttia oli tiedottomia, ja hengittävät usein hengityslaitteiden kanssa. Sairaalan palvelukyky oli tällöin joutunut äärirajoilleen, lääkäreiden työpäivien venyessä toistuvasti 15-18 -tuntisiksi.
Venäjän asevoimat iski Dniprossa sijaitsevaan sairaalaan ja asuintaloihin 25. lokakuuta 2024 ohjuksilla. Kansainvälisen humanitaarisen oikeuden vastaisen tekojen vuoksi ainakin viisi ihmistä sai surmansa ja 21 ihmistä haavoittui.
Aiheesta muualla

Kuvia tai muita tiedostoja aiheesta Dnipron alueen Ilja Metšnikovin kliininen sairaala Wikimedia Commonsissa
Дніпропетровська Обласна Клінічна Лікарня ім. І.І. Мечникова (ukrainaksi) (facebook.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Дніпропетровська обласна клінічна лікарня імені Іллі Мечникова
Käännös suomeksi
Juhan Simm

Juhan Simm nuorena opiskelijana
Juhan Simm (12. elokuuta 1885 Kivilõppe – 20. joulukuuta 1959 Tartto) oli virolainen säveltäjä, kapellimestari ja kuoronjohtaja.
Simm opiskeli Tarton yliopiston fysiikan ja matematiikan tiedekunnassa vuosina 1906–1910. Vuosina 1912–1914 hän opiskeli Sternin konservatoriossa Berliinissä orkesterinjohtoa Alexander von Fielitzin ja sävellystä Wilhelm Klatten johdolla. Simm oli Vanemuinen orkesterissa sellistinä vuosina 1906–1910, musiikkijohtajana vuosina 1914–1916 ja kapellimestarina vuosina 1916–1941. Hän perusti Tarton akateemisen mieskuoron ja Juhan Simm -mieskuoron. Lisäksi hän johti Vanemuinessa sekakuoroa vuosina 1916–1925. Simm toimi Virossa laulujuhlien johtajana vuosina 1923, 1933, 1938, 1947 ja 1950.
Simm Tarton musiikkikoulussa musiikin teoriaa ja orkesterinjohtoa vuosina 1926–1927 ja 1944–1951. Hän julkaisi musiikkikritiikkiä. Simm oli Viron säveltäjäliiton jäsen vuodesta 1945 ja sai Viron SNT:n kansantaiteilijan arvonimen vuonna 1947. Hänen kansallisromanttista tyyliä edustava sävellystuotantonsa koostuu enimmäkseen kuoroteoksista.
Hämärä

Hämärää San Franciscon Baker Beach -rannalla
Hämärä on vuorokaudenaika, jolloin Aurinko on jonkin verran horisontin alapuolella, mutta pimeys ei ole vielä alkanut tai on jo päättynyt. Ilmakehä sirottaa valoa, vaikka aurinkoa ei näy.
Hämärän asteet

Ennen pimeyttä on kolmenasteista hämärää:
Hämärät: porvarillinen, civil, nauttinen nautical ja tähtitieteellinen astronomical.Porvarillinen hämärä: Aurinko on auringonlaskun jälkeen ja ennen auringonnousua enintään kuusi astetta taivaanrannan alapuolella. Kulma mitataan Auringon kiekon keskipisteestä. Nimi tulee siitä, että käsityöläiset ja porvarit näkivät vielä työskennellä ulkona. Kirkkaimmat tähdet ovat esillä. Auringon nousu ja lasku määritetään hetkestä, jolloin Auringon yläreuna on horisontin tasalla. Tällöin kiekon keskipiste on noin 50 minuutin verran horisontin alapuolella. Auringon laskiessa horisontin valaistus vähenee noin 585–300 luksista 3.5–2 luksiin.
Nauttinen hämärä: Aurinko on 6–12 astetta taivaanrannan alapuolella. Tällöin taivaanranta on merellä selvästi nähtävissä. Monet kirkkaimmat tähdet näkyvät selkeällä säällä nauttisen hämärän aikana, horisontti erottuu yhä ja entisaikojen merenkulkijat pystyivät käyttämään sekstanttia sijaintinsa määrittämiseen. Valaistus on  nauttisessa hämärässä horisontissa 3.5–2 luksista 0.008 luksiin.
Astronominen hämärä: Aurinko on 12–18 astetta taivaanrannan alapuolella. Tähtitieteellisiä havaintoja voi tehdä, mutta taivaanrannassa on kajoa. Horisontin valaistus on n. 0.008 lux – n. 6 × 10-4 luksia.
Aamulla ennen auringon nousua samat hämärät toistuvat päinvastaisessa järjestyksessä.
Pimeää on, kun Aurinko on enemmän kuin 18 astetta taivaanrannan alapuolella. Tosin käytännössä pimeän rajana voidaan pitää sitä, kun Aurinko on noin 16 astetta horisontin alapuolella. Tällöin aamulla ilmaantuu ensimmäinen hämärän kaari itäiselle taivaalle, ja illalla viimeinen hämärän kaari poistuu läntiseltä taivaalta.
Esiintyminen maapallolla

Suurimmassa osassa maapalloa hämärä esiintyy kaksi kertaa vuorokaudessa, ennen auringonnousua (aamuhämärä) ja auringonlaskun jälkeen (iltahämärä). Iltahämärän alkuvaiheessa tapahtuu sininen hetki, joka on erityisen suosittu valokuvauksen ajankohta. Napapiirin ja napojen välisellä alueella, jossa Aurinko ei kaamosaikana lainkaan nouse, on vuorokaudessa tällöin vain yksi hämärä keskipäivän aikoihin, kun Aurinko on vain hieman horisontin alapuolella. Useita leveysasteita napapiirin toisella puolellakin ei keskikesällä tule lainkaan täysin pimeää, vaan iltahämärä vaihtuu suoraan aamuhämäräksi. Tietyillä alueilla napojen läheisyydessä on jonkin aikaa syyspäiväntasauksen ja kevätpäiväntasauksen tienoilla hämärää ympäri vuorokauden.
Kesto

Hämärä on sitä pitempi, mitä loivemmin Aurinko nousee ja laskee. Mitä lähempänä päiväntasaajaa havaintopiste sijaitsee, sitä lyhyempi on hämärän hetki. Suomessa se on lyhimmillään syksyllä ja keväällä, jolloin Aurinko laskee jyrkästi ja pisimmillään vastaavasti talvella ja kesällä.
Päiväntasaajalla porvarillinen hämärä kestää lyhimmillään 21 minuuttia, ja täydellinen pimeys saapuu 69 minuutissa auringonlaskun jälkeen. Etelä-Suomessa porvarillinen hämärä kestää lyhimmillään 42 minuuttia. Vuoden eri aikoina hämärän keston vaihtelu on pientä päiväntasaajalta aina Pohjois-Ranskan leveysasteille saakka, mutta pohjoisemmaksi siirryttäessä tilanne muuttuu nopeasti. Etelä-Suomessa porvarillinen hämärä on pisimmillään keskikesällä tunnin ja 52 minuuttia.
Aiheesta muualla

Kuvia tai muita tiedostoja aiheesta hämärä Wikimedia Commonsissa
Hämärä (Arkistoitu – Internet Archive)
Formulae to calculate day length and twilight duration (Arkistoitu – Internet Archive) (englanniksi)
Time and date Helsinki (englanniksi) Kalenteri, jossa auringon nousu- ja laskuajat, hämärät
Sen vuorokaudenajan pituus eri leveyspiireillä eri vuodenaikoina, jolloin joko Aurinko on horisontin yläpuolella tai on enintään porvarillinen hämärä.
Keskiyö heinäkuussa Lapissa.
Sacrum-Kotimaa

| Sacrum-Kotimaa |
| --- | --- |
Yritysmuoto:  osakeyhtiö
Perustettu:  2018
Toimitusjohtaja:  Kati Kinnunen
Puheenjohtaja:  Ilkka Mattila
Avainhenkilöt:   Eeva-Kaisa Heikura  Riikka Kouhi  Anna Niemelä  Helga Ruha 
Kotipaikka:  Vantaa
Toimiala:  Muiden uusien tavaroiden vähittäiskauppa
Liikevaihto:  n. 5,1 milj. € (2022)
Liikevoitto:  –119 000 € (2022)
Henkilöstö:  32
Omistaja:  Kirkkopalvelut ry
Kotisivu:  www.kotimaa.fi
Infobox OKVirheellinen NIMI-arvo: 
Sacrum-Kotimaa Oy on vuonna 2022 muodostunut suomalainen osakeyhtiö. Se syntyi, kun kristillisiin kirjoihin ja kirkollisiin tarvikkeisiin erikoistunut Sacrum Oy osti Kotimaa Oy:n liiketoiminnan eli Kotimaa.fi-verkkosivuston (entinen Kotimaa24), Kotimaa- ja Askel-lehtien julkaisemisen sekä asiakaslehtiin liittyvän toiminnan.
Yhtiöllä on verkkokauppa sacrum.fi sekä myymälä Helsingin ydinkeskustassa Fabianinkadulla nimellä Sacrum ja se omistaa Tampereella toimivan ateljeeompelimo Solemniksen sekä Pieksämäellä toimivan logistiikkayksikön ja kynttilätehdas Juhavan. Yhtiö kustantaa Sacrumin nimellä myös seurakuntien käyttöön tarkoitettuja kirjoja.
Kotimaa- ja Askel-lehtien toimitus sijaitsee Helsingin Ruoholahdessa.lähde?
Sacrum-Kotimaa Oy:n omistaja on Kirkkopalvelut ry, ja sen toimitusjohtaja on Kati Kinnunen.
Aiheesta muualla

Kotimaa.fi
Sacrum.fi
Kiiltonahka

Miesten kiiltonahkakenkä
Kiiltonahka eli lakeerinahka (ruots. lack) on kiiltävän musta tai värillinen venymätön päällisnahkalaji. Se on tavallisesti kromiparkittua ja pellavaöljylakalla tai akryylihartsilla päällystettyä nahkaa, joka on peite- tai aniliinivärjätty. Värillisen kiiltonahkan valmistaminen on erilaista kuin mustan tuotelajin tekeminen.
Aiheesta muualla

Kuvia tai muita tiedostoja aiheesta Kiiltonahka Wikimedia Commonsissa
Turun taideakatemia

Turun AMK:n Taideakatemian pääsisäänkäynti Linnankadulla.
Turun AMK:n Taideakatemia on Turun ammattikorkeakouluun kuuluva suomalainen taideoppilaitos. Se perustettiin vuonna 1996, kun kulttuurialan koulutus tuli osaksi Turun ammattikorkeakoulun koulutustarjontaa. Taideakatemian muodostivat Turun piirustuskoulu ja Turun taiteen ja viestinnän oppilaitos (TUTVO), joiden lisäksi oppilaitoksessa alkoi musiikin koulutus vuonna 2000.
Taideakatemian opetuksen perustoimintoihin sisältyy osallistuminen kansainvälisiin tapahtumiin ja yhteistyöprojektit ulkomaisten partnerien kanssa. Opiskelijoita on noin 650 ja opetus- ja tukihenkilökuntaa yhteensä noin 80.
Taideakatemian päätoimipiste sijaitsee Turun ammattikorkeakoulun Linnankadun kampuksella (Linnankatu 54–60), Varvintorin laidalla.[2]Taideopetukselle suunnitellut toimitilat ovat LPR-arkkitehtien käsialaa. Rakennuskompleksissa yhdistyvät mm. vanha köysitehdas, entiset laivatelakkahallit sekä Wärtsilän henkilöstötilana toiminut rakennus. Yleisölle avoimia ovat Taideakatemian Köysiteatteri ja kuvataiteen opiskelijoiden käytössä oleva Köysiratagalleria.
Koulutukset ja tutkinnot

Taideakatemia on yksi Turun ammattikorkeakoulun neljästä tulosalueesta. Koulutukset alkavat joka vuosi. Lisäksi Taideakatemiassa voi ylläpitää ja kehittää ammattitaitoa erilaisissa kulttuurialan täydennyskoulutuksissa.
| Ala | Koulutus | Tutkinto |
| --- | --- | --- |
| Esittävä taide |  Tanssinopettaja  Teatteri-ilmaisun ohjaaja  Sirkus  Teatteri  Monimuotototeutus (teatteri/sirkus) | Tanssinopettaja (AMK),  Teatteri-ilmaisun ohjaaja (AMK) |
| Media-ala |  Elokuva  Journalismi  Mainonnan suunnittelu  Tuotanto ja projektinhallinta | Medianomi (AMK) |
| Kuvataide |  Kuvataide ja valokuvaus (päivätoteutus)  Kuvataide ja valokuvaus (monimuotototeutus)  Animaatio (päivätoteutus) | Kuvataiteilija (AMK) |
| Musiikki |  Musiikkipedagogi (päivätoteutus)]  Musiikkipedagogi (monimuotototeutus) | Musiikkipedagogi (AMK) |
| Kulttuuriala |  Luova tuottaja  Soveltava taide | Aikaisempi kulttuurialan tutkintonimike (ylempi AMK) |
Yhteistyöprojektit ja tapahtumat

Turun Taideakatemian toiminnan yksi tärkeä osa on tutkimus-, kehitys- ja innovaatiotoiminta yhteisöjen ja yritysten kanssa. TKI-projekteissa opiskelijat tutustuvat sekä omaan, tulevaan ammattikenttäänsä että toimivat monialaisessa yhteistyössä hankekumppanien kanssa.
Aiheesta muualla

Taideakatemia Facebookissa
Taideakatemia Twitterissä
Taideakatemia Instagrammissa
Taideakatemia SoundCloudissa
Elokuva- ja animaatiokoulutus Facebookissa
Animation & Film Studies Blog (Arkistoitu – Internet Archive)
Kuvataiteen blogi (Arkistoitu – Internet Archive)
Tutka – verkkojulkaisu
Taideakatemian opiskelijayhdistys TOY ry
Nicolaes Maes

Nicolaes Maesin omakuva
Nicolaes Maes (1634 Dordrecht – 1693) oli alankomaalainen taidemaalari.
Maes oli Rembrandtin oppilaana Amsterdamissa todennäköisesti noin vuodesta 1650 lähtien. Noin vuosina 1654–1673 hän asui Dordrechtissä, minkä jälkeen hän palasi Amsterdamiin. Maes saavutti eläessään suurimman menestyksensä muotokuvillaan. Hän aloitti muotokuvien maalaamisen vuoden 1656 paikkeilla ja erikoistui vuodesta 1660 lähtien pieniin muotokuviin. Hän teki myös aiheiltaan uskonnollisia teoksia, joissa ilmeni Rembrandtin vaikutus.
Maesin kuvaukset arkisesta elämänmenosta innoittivat Pieter de Hoochia ja Johannes Vermeeriä.
Vuoden positiivisin suomalainen

Vuoden positiivisin suomalainen on vuodesta 1993 lähtien Positiivareiden ja Nuorkauppakamarin jakama kunniamaininta. Vuoden positiivisin suomalainen -kunniamaininnan lisäksi jaetaan elämäntyöpalkintoa sekä palkitaan alueellisesti positiivisimpia suomalaisia. Kunniamaininnan saajat palkitaan kajaanilaisen kuvanveistäjän Esko Määtän suunnittelemalla patsaalla. Positiivarit on myönteistä asennoitumista edistävä konsulttiyritys, joka valitsee Vuoden positiivisimman suomalaisen.
Vuoden positiivisin tamperelainen on valittu vuodesta 2004 lähtien.
Valtakunnallisesti palkitut

| Vuosi | Nimi |
| --- | --- |
1993: Katri Helena
1994: Valentin Kononen
1995: Mika Halvari
1996: Olli Valtonen
1997: Jari Sillanpää
1998: Satu Silvo
1999: Marco Bjurström
2000: Vesa Keskinen Ilkka Lipsanen (”Danny”) (elämäntyöpalkinto)
2001: Veikka Gustafsson
2002: Pirjo Kauppinen
2003: Mikko Kuustonen
2004: Pikku G Elisabeth Rehn (elämäntyöpalkinto)
2005: Eero Huovinen
2006: Kiira Korpi
2007: Teemu Selänne
2008: Wilson Kirwa
2009: Alexander Stubb Mauri Kunnas (elämäntyöpalkinto)
2010: Toni Nieminen
2011: Antero Mertaranta Pekka Rautakallio (elämäntyöpalkinto)
2012: Minna Kauppi Aira Samulin (elämäntyöpalkinto)
2013: Elastinen
2014: Pekka Hyysalo Esa Saarinen (elämäntyöpalkinto)
2015: Robin Packalen Hannes Hynönen (elämäntyöpalkinto)
2016: Kaj Kunnas
2017: Saara Aalto Minna Tervamäki (elämäntyöpalkinto)
2018: Mikko ”Peltsi” Peltola Icehearts (positiivisin yhteisö)
2019: Jorma Uotinen
2020: Annimari Korte
2021: Lotta-Sofia Saahko ja Jorma Saahko
2022: Christoffer Strandberg
2023: Ella Kanninen
2024: Kiti Kokkonen
Aiheesta muualla

Positiivarit
Psalttari (soitin)

Psalttari, Ala Bohemica
Psalttari on sitraperheeseen kuuluva sormin näppäiltävä, polvilla tai pöydällä pidettävä soitin, joka on kanteleen etäinen sukulainen. Psalttari syntyi antiikin Kreikassa. Psalttaria ryhdyttiin myöhemmin soittamaan myös kieliä kapuloilla lyömällä, minkä seurauksena kehittyivät dulcimer ja cembalo. Sana "psalttari" mainitaan esimerkiksi virressä "Herraa hyvää kiittäkää", joka on tehty psalmin 150 pohjalta.
Bluey

| Bluey |
| --- | --- |
Tyyli:  tietokoneanimaatio
Kestoaika:  7 min
Pääosissa:  David McCormack Melanie Zanetti
Alkuperämaa:   Australia
Alkuperäiskieli:  englanti
Verkko:   ABC Kids  Yle Areena
Esitetty:  1. lokakuuta 2018 –
Tuotantokausia:  3
Jaksoja:  154
Ikäraja:  
Tuotanto
Tuottaja(t):  Sam Moor
Vastaava(t) tuottaja(t):  Charlie Aspinwall
Ohjaaja(t):  Richard Jeffery Joe Brumm
Tuotantoyhtiö(t):  Ludo Studio
Aiheesta muualla
IMDb 
Bluey on australialainen lasten animaatiosarja. Antropomorfisten koirien asuttamaan maailmaan sijoittuva sarja kertoo kuusivuotiaasta sinisestä australiankarjakoiran pennusta nimeltä Bluey sekä hänen perheestään ja ystävistään. Sarja on tehty Australian Queenslandin Brisbanessa, ja sarjasta onkin tunnistettavissa sekä australialaista kulttuuria että Brisbanen maamerkkejä ja Queenslandin subtrooppista luontoa, kuten hedelmälepakoita, iibiksiä ja jakarandapuita.
Ääninäyttelijät > Alkuperäiset äänet

| 0 | 1 | 2 |
| --- | --- | --- |
|  David McCormack  | … |  Rontti/Bandit  |
|  Melanie Zanetti  | … |  Chilli  |
|  Ei mainittu  | … |  Bluey  |
|  Ei mainittu  | … |  Bingo  |
Ääninäyttelijät > Suomenkieliset äänet (Disney +)

| 0 | 1 | 2 |
| --- | --- | --- |
|  Jarkko Nyman  | … |  Rontti (Bandit)  |
|  Petra Karjalainen  | … |  Chilli  |
|  Helmi Kallio  | … |  Bluey  |
|  Alissa Kovalainen  | … |  Bingo  |
|  Henri Piispanen  | … |  Viiru (Stripe), Jare (Pat)  |
|  Katja Aakkula  | … |  Riina (Trixie)  |
|  Victoria Eerikäinen  | … |  Muhvi (Muffin)  |
|  Katariina Vaittinen  | … |  Sukka (Socks)  |
|  Ohto Heiskanen  | … |  Lari (Lucky)  |
Ääninäyttelijät > Suomenkieliset äänet (Yle)

| 0 | 1 | 2 |
| --- | --- | --- |
|  Antti Pääkkönen  | … |  Rontti (Bandit)  |
|  Emma Louhivuori  | … |  Rauha (Chilli)  |
|  Villa Murtagh  | … |  Tuuri (Bluey)  |
|  Emma Räsänen  | … |  Pommo (Bingo)  |
|  Iivari Luomala  | … |    |
|  Augusta Oiva  | … |    |
|  Hertta Luoma  | … |    |
|  Alma Sauri  | … |    |
|  Anni Kajos  | … |    |
|  Iida Asplund  | … |    |
|  Sasu Moilanen  | … |  Viiru-setä  |
|  Eelis Ignatius  | … |    |
|  Jenny Pitkänen  | … |    |
|  Hanna Mönkäre  | … |    |
|  Peppi Asplund  | … |    |
|  Joonathan Kettunen  | … |    |
|  Eeli Kyckling  | … |    |
|  Hannamaija Nikander  | … |    |
|  Markus Niemi  | … |    |
|  Bruno Lähteenmäki  | … |  Roope  |
|  Heljä Heikkinen  | … |    |
|  Henri Piispanen  | … |    |
|  Valtteri Turunen  | … |    |
|  Sointu Vestman  | … |    |
|  Griffin Lähteenmäki  | … |    |
|  Katja Aakkula  | … |    |
|  Ilona Chevakova  | … |    |
Tuotanto

Blueyn on kehittänyt ja ideoinut australialainen animaattori Joe Brumm, joka on työskennellyt myös monien brittiläisten animaatiosarjojen parissa, ja sitä piirtää brisbanelainen animaatiostudio Ludo Studio. Screen Australian sekä Australian ja Britannian kansallisten yleisradioyhtiöiden yhdessä tuottaman Blueyn ensiesitys tapahtui Australian kansallisen yleisradioyhtiön ABC Kids -lastenohjelmakanavalla lokakuussa 2018. Muualla maailmassa sarjaa on levittänyt Britannian yleisradioyhtiö BBC sekä yhdysvaltalainen Disney. Sarja on ollut erittäin suosittu sekä Australiassa että maailmalla: se on ollut Disney+-suoratoistopalvelun katsotuin sarja. Bluey on voittanut useita palkintoja, kuten kaksi australialaisten televisiosarjojen Logie Award -palkintoa ja kansainväliset International Emmy Kids Award sekä Prix Jeunesse International -palkinnot.
Kesäkuussa 2024 Yle alkoi näyttämään ohjelmaa nimellä "Tuuri" osana Pikku Kakkosta. Yle käyttää sarjasta uutta jälkiäänitystä, jossa esimerkiksi hahmojen nimet on suomennettu. Ylen mukaan tämä johtuu jälkiäänityksen tarkoista laatuvaatimuksista, sillä muuten sarjan nimistö olisi muuten erittäin englantilaispainotteinen.
Mycosphaerellaceae

| Mycosphaerellaceae |
| --- | --- |
 Septoria artemisiae
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Dothideomycetes
Lahko::  Mycosphaerellales
Heimo::  Mycosphaerellaceae  Lindau
Katso myös
   Mycosphaerellaceae Wikispeciesissä   Mycosphaerellaceae Commonsissa 
Infobox OKNimi-testi OK: 
Mycosphaerellaceae on  Mycosphaerellales-lahkoon kuuluva kotelosienien heimo. Siihen kuuluu 120 sukua.
Suvut

Acervuloseptoria
Achorodothis
Acrocladium
Acrodesmis
Acrotheca
Allantophomoides
Amycosphaerella
Anguillosporella
Annellosympodiella
Apseudocercosporella
Ascospora
Asperisporium
Brunneosphaerella
Camptomeriphila
Caryophylloseptoria
Cercoseptoria
Cercospora
Cercosporella
Cercosporidium
Cercosporina
Cercostigmina
Clypeispora
Clypeosphaerella
Colletogloeum
Cucurbitariopsis
Davisoniella
Didymaria
Didymellina
Discella
Distocercospora
Dothistroma
Elletevera
Epicoleosporium
Eriocercospora
Eriocercosporella
Euryachora
Filiella
Fusicladiella
Fusoidiella
Gillotia
Gomphinaria
Helicomina
Isariopsis
Jaczewskiella
Kirramyces
Laocoon
Lecanosticta
Melanodothis
Microcyclosporella
Micronectriella
Miuraea
Mucomycosphaerella
Mycosphaerella
Mycosphaerelloides
Mycovellosiella
Neoceratosperma
Neocercospora
Neodeightoniella
Neomycosphaerella
Neopenidiella
Neopseudocercospora
Neopseudocercosporella
Neoramichloridium
Neoseptoria
Oligostroma
Ophiocarpella
Oreophylla
Ovosphaerella
Ovularia
Pallidocercospora
Pantospora
Paracercospora
Paramycosphaerella
Passalora
Pazschkeella
Periconiella
Phacellium
Phaeoisariopsis
Phaeophleospora
Phaeoramularia
Phaeothecoidea
Pharcidia
Phloeospora
Placocrea
Polyphialoseptoria
Polythrincium
Pseudocercospora
Pseudocercosporella
Pseudocercosporidium
Pseudophaeoramularia
Pseudostigmidium
Quasiphloeospora
Ragnhildiana
Ramichloridium
Ramularia
Ramulariopsis
Ramulispora
Rhabdospora
Ruptoseptoria
Semipseudocercospora
Septocylindrium
Septoria
Sirosporium
Sonderhenia
Sphaerella
Sphaerellothecium
Sphaerulina
Stenella
Stenellopsis
Stigmidium
Stigmina
Stromatoseptoria
Tandonella
Uwebraunia
Uwemyces
Verrucisporota
Walkeromyces
Xenomycosphaerella
Xenoramularia
Zasmidium
Glashütte Original

Pre 1994 GUB spezimatic -koneisto
The Senator Sixties malli
Glashütte Original on saksalainen luksuskelloja valmistava yritys, joka syntyi vuonna 1994 VEB Glashütter Uhrenbetriebe (GUB) -yrityksen yksityistämisen seurauksena. GUB oli Itä-Saksalainen konglomeraatti, joka perustettiin Glashütten alueen kellovalmistajista vuonna 1951. Konglomeraattiin kuului myös vuonna 1845 perustettu A. Lange & Söhne, joka kuuluu nykyisin Richemontiin. Glashütte Original on yksi harvoista kellovalmistajista, joka valmistaa omat koneistonsa, ja sillä onkin kymmenen merkittävää innovaatiota mekaanisten koneistojen saralla.
Nykyisin Glashütte Original on osa Swatch Groupia.
Aiheesta muualla

Kuvia tai muita tiedostoja aiheesta Glashütte Original Wikimedia Commonsissa
Glashütte Originalin kotisivut
Turner Elson

| Turner Elson |
| --- | --- |

Henkilötiedot
Syntynyt: 13. syyskuuta 1992 (ikä 32) New Westminster, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  82 kg
Seura
Seura:  HC Škoda Plzeň
Sarja:  Tipsport Extraliga
Pelaajaura
Pääsarjaura:  2012–
Aik. seurat:  Red Deer Rebels (WHL) Abbotsford Heat (AHL) Alaska Aces (ECHL) Adirondack Flames (AHL) Calgary Flames (NHL) Stockton Heat (AHL) San Antonio Rampage (AHL) Grand Rapids Griffins (AHL) Detroit Red Wings (NHL) Hartford Wolf Pack (AHL) Iowa Wild (AHL)
Turner Elson (s. 13. syyskuuta 1992 New Westminster) on kanadalainen jääkiekkoilija, joka pelaa Tšekin pääsarjassa Extraliga-joukkue HC Škoda Plzeňissä.
Ura

Elson on St. Albert MHA:n kasvatti. Kaudeksi 2009-2010 hän siirtyi WHL-joukkue Red Deer Rebelsiin, jossa pelasi neljän kauden ajan toimien viimeisellä kaudellaan joukkueen varakapteenina.
Syyskuussa 2011 Elson solmi Calgary Flamesin kanssa kolmivuotisen tulokassopimuksen. Hän pelasi sopimuksen aikana Flamesin AHL-yhteistyöseuroissa Abbotsford Heatissa sekä Adirondack Flamesissa. Heinäkuussa 2015 Flames ja Elson solmivat yhden vuoden mittaisen jatkosopimuksen. Seuraavan kauden aikana Elson teki NHL-debyyttinsä, jossa hän sai tilastoihinsa syöttöpisteen. Suurimman osan kaudesta hän kuitenkin pelasi AHL:ssä Stockton Heatissa.
Elson siirtyi Flamesista Colorado Avalanchen organisaatioon seuraavaksi kaudeksi. Hän pelasi AHL:ssä Avalanchen farmiseura San Antonio Rampagessa 13 runkosarjaottelua.
Heinäkuussa 2017 Elson siirtyi Detroit Red Wingsiin yksivuotisella sopimuksella. Hän pelasi lainalla AHL-joukkue Grand Rapids Griffinsissä, johon teki kauden jälkeen sopimuksen. Helmikuussa 2019 Elson teki jälleen Red Wingsin kanssa kahden vuoden mittaisen sopimuksen, jonka hän kuitenkin pelasi kokonaisuudessaan farmiseura Grand Rapids Griffinsissä. Heinäkuussa 2021 Elson solmi jälleen suoran yksivuotisen AHL-sopimuksen Griffinsin kanssa.